คลังแจงหนี้สินประเทศหดตัว สิ้นเดือนมี.ค.ลดเฉียดหมื่นล.
คลังเผยหนี้ประเทศเดือน มี.ค. 2561 ลดลง 9,520 ล้าน อยู่ที่ 6.45 ล้านล้าน
5 พ.ค. 2561

คลังเผยหนี้ประเทศเดือน มี.ค. 2561 ลดลง 9,520 ล้าน อยู่ที่ 6.45 ล้านล้านนายธีรัชย์ อัตนวานิช ที่ปรึกษา ด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า หนี้สาธารณะคงค้าง ณ วันที่ 31 มี.ค. 2561 มีจำนวน 6.45 ล้านล้านบาท คิดเป็น 41.04% ของจีดีพี ลดลงจากเดือนก่อนหน้า 9,520 ล้านบาท โดยหนี้รัฐบาลอยู่ที่ 5.14 ล้านล้านบาท เพิ่มขึ้น 9,940 ล้านบาททั้งนี้ เนื่องจากเงินกู้ภายใต้แผนที่กำหนดไว้ใน พ.ร.บ.งบประมาณรายจ่ายประจำปี 2561 และการบริหารหนี้สาธารณะเพิ่มขึ้น 5.22 หมื่นล้านบาท และการกู้เงินเพื่อชดเชยการขาดดุลงบประมาณเพื่อนำไปลงทุนในการพัฒนาประเทศสร้างความเข้มแข็งให้กับเศรษฐกิจ 7.05 หมื่นล้านบาท หนี้รัฐวิสาหกิจอยู่ ที่ 9.18 แสนล้านบาท ลดลง 1.68 หมื่นล้านบาท โดยหนี้ที่รัฐบาลค้ำประกัน ลดลง 4,180 ล้านบาท เนื่องจากหนี้ที่ ลดลงของการทางพิเศษแห่งประเทศไทย (กทพ.) ส่วนหนี้ที่รัฐบาลไม่ค้ำประกัน ลดลง 1.27 หมื่นล้านบาท เนื่องจากหนี้ที่ลดลงของ บริษัท ปตท.สำหรับหนี้รัฐวิสาหกิจที่เป็นสถาบันการเงิน อยู่ที่ 3.81 แสนล้านบาท ลดลง 2,520 ล้านบาท ส่วนหนี้หน่วยงานอื่นของภาครัฐอยู่ที่ 9,190 ล้านบาท ลดลง 50.96 ล้านบาท